आसामनि दावबाय बिफाननि मन्थ्रि चन्दन ब्रह्म बिथांआ बर' थुनलाइ आफादनि आफादगिरि (President) तरेन बर', नेहाथारि (Secretary) प्रसान्ट बर' आरो आसाम प्रदेश भारतीय जनता पार्ति नि आफादगिरि (Assam BJP President) आरो सर'भगनि एम एल ए (Legislator) रन्जित कुमार दास बिथांनि नुजाथिनायाव थांखि जानाय खुंगा 59 थि बर' थुनलाइ आफादनि बोसोरारि जथुम्मानि सायनासालि नि गाहाइ खुन्थियाखौ गायसनलांङो। बै हाबाफारियाव बाहागो लानानै मन्थ्रि ब्रह्म बिथांआ बुङो दि दासिमाव गिबि मन्थ्रि सर्बानन्द सन'वाल बिथांआ दैदेननाय हादोरसा सोरखारा राज्योनि सिङाव थानाय गुबुन गुबुन माहारियारि आफाद गौथुमनि राव थुनलाइ हारिमुखौ जौगाखांनायनि थाखाय जर'खा बिफाव महरै 25 लाख रां मोनफ्रोमबो बोसोराव सेंसन खालामनाय जादों। बे सारिनि गेजेराव बर' थुनलाइ आफाद (Boro Sahitya Sabha) आबो दं। लोगोसे मन्थ्रि (Minister) बिथाङा बर' रावखौ जौगाखांनाय , फेहेरनाय आरो गेवलांसारनायनि थाखाय समजों गोरोबलांनानै डिजिटेल राहा (Digital Mode) नि मदद लानाय जादों।